Akrosom
Akrosom je organela koja se nalazi u prednjem dijelu spermatozoida i služi za njegovu interakciju s jajnom ćelijom prilikom oplodnje. Nastaje od Golgijevog aparata tokom spermiogeneze kada se spermatide transformiraju u spermatozoide. Akrosom sadrži hidrolitičke enzime kao što su: hijaluronidaza kisela fosfataza neuraminidaza esteraza proakrozin/akrozin i dr. Prilikom oplodnje, kada spermatozoid akrosomom dodirne primarnu opnu jajne ćelije dolazi do akrosomske reakcije u toku koje se ovi enzimi izlučuju procesom egzocitoze. Akrosomskom rekacijom postižu se važne funkcije koje određuju sposobnost spermatozoida da oplodi jajnu ćeliju: oslobađanje hidrolitičkih enzima pomoću kojih spermatozoid prodire u jajnu ćeliju; promjena omotača postakrozomskog predjela na kome su receptori odgovorni za interakciju spermatozoida i jajne ćelije.